Zápisnica č. 2/2016

**z verejného zasadnutia obecného zastupiteľstva konaného**

**dňa 29. marca 2016 o 16,00 hod. na Obecnom úrade v Dolnom Hričove**

|  |  |
| --- | --- |
| **Prítomní:** | |
| *Starosta obce*: | Ing. Peter Zelník |
| *Zástupca starostu obce:* | Pavol Ballay – prítomný od 1. do 10. bodu programu |
| *Poslanci OZ*: | Ing. Michal Ballay  prof. Dr. Ing. Martin Decký – prítomný od 5. bodu programu  Štefan Hôrečný  Ján Hrazdíra  Bibiána Odváhová – prítomná od 13. bodu programu  Ing. Jozef Vršanský |
| Zamestnanci OcÚ: | Ing. Simona Smolková  Rudolfa Sládková |
| *Hlavný kontrolór obce:* | Mária Rapánová |
| *Hostia:* | podľa prezenčnej listiny |

## Ospravedlnení: Marián Medzihorský

Marta Rašovcová

## K bodu 1:

**Otvorenie rokovania, potvrdenie jeho uznášaniaschopnosti a schválenie programu**

Verejné zasadnutie Obecného zastupiteľstva *(„ďalej len OZ“)* otvoril a viedol *starosta obce, Ing. Peter Zelník*. Privítal všetkých prítomných. Skonštatoval, že zasadnutie je zvolané v súlade so zákonom číslo 369/1990 Zb. o obecnom zriadení v znení neskorších predpisov. Z celkového počtu 9 poslancov bolo prítomných 5 poslancov, čím bolo OZ uznášaniaschopné. Rokovanie sa riadilo nasledovným programom:

1. Otvorenie rokovania, potvrdenie jeho uznášaniaschopnosti a schválenie programu
2. Určenie zapisovateľa a overovateľov zápisu
3. Schválenie zápisu z predchádzajúceho zasadnutia
4. Schválenie písomného vyhotovenia uznesení a kontrola plnenia uznesení
5. Zmluva o dielo Ing. Alexander Kelíšek, PhD. – PHSR obce Dolný Hričov
6. Rozpočet r. 2016 - 2. zmena
7. Zriadenie vecného bremena na vodovod
8. Správa o kontrolnej činnosti hlavného kontrolóra za rok 2015
9. Žiadosť o povolenie na výstavbu bytového domu pre p. Ivana Chladného s manželkou
10. Schválenie vypracovania tepelno-technického auditu budovy ZŠ a MŠ
11. Žiadosť o zjazd z cesty I/61 na parc. č. 1052/225 pre p. Stanislava Matúška
12. Rozpočtový náklad na zmenu príjmu analógových a digitálnych programových služieb - Ing. Peter Babic
13. Informácie starostu obce:

- o ohlásení stavebných úprav na cestách I. triedy v ZA a TN kraji, rozhodnutie o usporiadaní cestnej siete

- o pracovnej porade spoločného STÚ

- vyjadrenie predsedu stavebnej komisie k bytovej výstavbe na parc. č. 637/5, znalecký posudok

- ÚPN obce Dolný Hričov (Ing. arch. Vladimír Barčiak)

- Zvolanie verejného zhromaždenia občanov

- Nájomné zmluvy Fitcentrum, Cukráreň

1. Informácie zástupcu starostu, hlavného kontrolóra, poslancov a predsedov komisií
2. Diskusia
3. Návrh a schválenie uznesenia
4. Záver

**Uznesenie č. 19/2016**

Obecné zastupiteľstvo v Dolnom Hričove

*schvaľuje:*

Program zasadnutia obecného zastupiteľstva.

|  |  |
| --- | --- |
| Prítomní poslanci (menovite): | 5 poslancov – Ing. Michal Ballay, Pavol Ballay, Ján Hrazdíra, Štefan Hôrečný, Ing. Jozef Vršanský |
| Ospravedlnení poslanci (menovite): | 4 poslanci - prof. Dr. Ing. Martin Decký, Marián Medzihorský, Bibiána Odváhová, Marta Rašovcová |
| Hlasovali za (menovite): | 5 poslancov – Ing. Michal Ballay, Pavol Ballay, Ján Hrazdíra, Štefan Hôrečný, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 2:

**Určenie zapisovateľa a overovateľov zápisu**

Za zapisovateľku určil starosta obce, Ing. Peter Zelník, pracovníčku obecného úradu *Ing. Simonu Smolkovú*, za overovateľov poslancov OZ *Ing. Michala Ballaya* a *p. Štefana Hôrečného.*

**Uznesenie č. 20/2016**

Obecné zastupiteľstvo v Dolnom Hričove

*schvaľuje:*

Zapisovateľku Ing. Simonu Smolkovú a overovateľov zápisu Ing. Michala Ballaya a p. Štefana Hôrečného.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | |  |  | | --- | --- | | Prítomní poslanci (menovite): | 5 poslancov – Ing. Michal Ballay, Pavol Ballay, Ján Hrazdíra, Štefan Hôrečný, Ing. Jozef Vršanský | | Ospravedlnení poslanci (menovite): | 4 poslanci - prof. Dr. Ing. Martin Decký, Marián Medzihorský, Bibiána Odváhová, Marta Rašovcová | | Hlasovali za (menovite): | 5 poslancov – Ing. Michal Ballay, Pavol Ballay, Ján Hrazdíra, Štefan Hôrečný, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  | |  |  | |  |  | |  |

**K bodu 3:**

**Schválenie zápisu z predchádzajúceho zasadnutia**

K Zápisnici č. 1/2016 z verejného zasadnutia obecného zastupiteľstva konaného dňa 03. 02. 2016 na Obecnom úrade z radov poslancov neboli prednesené žiadne pozmeňujúce a doplňujúce návrhy.

**Uznesenie č. 21/2016**

Obecné zastupiteľstvo v Dolnom Hričove

*schvaľuje:*

Zápisnicu č. 1/2016 z verejného zasadnutia obecného zastupiteľstva konaného dňa 03. 02. 2016.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 5 poslancov – Ing. Michal Ballay, Pavol Ballay, Ján Hrazdíra, Štefan Hôrečný, Ing. Jozef Vršanský | | Ospravedlnení poslanci (menovite): | 4 poslanci - prof. Dr. Ing. Martin Decký, Marián Medzihorský, Bibiána Odváhová, Marta Rašovcová | | Hlasovali za (menovite): | 5 poslancov – Ing. Michal Ballay, Pavol Ballay, Ján Hrazdíra, Štefan Hôrečný, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  |

## K bodu 4:

**Schválenie písomného vyhotovenia uznesení a kontrola plnenia uznesení**

Poslancom OZ bolo zaslané písomné vyhotovenie Uznesení č. 1 - 18/2016 z verejného zasadnutia obecného zastupiteľstva konaného dňa 03. 02. 2016.

**Uznesenie č. 22/2016**

Obecné zastupiteľstvo v Dolnom Hričove

*schvaľuje:*

Písomné vyhotovenie uznesení č. 1 – 18/2016 z verejného zasadnutia obecného zastupiteľstva konaného dňa 03. 02. 2016.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 5 poslancov – Ing. Michal Ballay, Pavol Ballay, Ján Hrazdíra, Štefan Hôrečný, Ing. Jozef Vršanský | | Ospravedlnení poslanci (menovite): | 4 poslanci - prof. Dr. Ing. Martin Decký, Marián Medzihorský, Bibiána Odváhová, Marta Rašovcová | | Hlasovali za (menovite): | 5 poslancov – Ing. Michal Ballay, Pavol Ballay, Ján Hrazdíra, Štefan Hôrečný, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  |

## K bodu 5:

**Zmluva o dielo Ing. Alexander Kelíšek, PhD. – PHSR obce Dolný Hričov**

Poslancom OZ bol predložený návrh zmluvy o dielo, dielom sa na účely zmluvy rozumie dodanie spracovaného Programu hospodárskeho a sociálneho rozvoja obce Dolný Hričov na obdobie rokov 2015 – 2021.

*Ing. Peter Zelník, starosta obce,* informoval poslancov o zaplatení zhotoviteľovi, Ing. Alexandrovi Kelíškovi, PhD., za vykonanie diela vo výške stanovej dohodou zmluvných strán v sume 1 600,- €. Cenu za vykonanie diela zaplatí objednávateľ, Obec Dolný Hričov, zhotoviteľovi v 2 splátkach:

1. splátka 50 % z ceny diela, najneskôr do 31. 03. 2016 a

2. splátka 50 % z ceny diela, najneskôr do 30. 06. 2016, a to formou bezhotovostného prevodu na bankový účet zhotoviteľa.

*P. Štefan Hôrečný* prejavil nespokojnosť a navrhol, aby v budúcnosti boli určené jasné pravidlá pre prípadné konflikty.

**Uznesenie č. 23/2016**

Obecné zastupiteľstvo v Dolnom Hričove

*schvaľuje:*

Zmluvu o dielo uzatvorenú medzi Obcou Dolný Hričov a Ing. Alexandrom Kelíškom, PhD., s dielom dodanie spracovaného Programu hospodárskeho a sociálneho rozvoja obce Dolný Hričov na obdobie rokov 2015 – 2021.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 6 poslancov – Ing. Michal Ballay, Pavol Ballay, prof. Dr. Ing. Martin Decký, Ján Hrazdíra, Štefan Hôrečný, Ing. Jozef Vršanský | | Ospravedlnení poslanci (menovite): | 3 poslanci - Marián Medzihorský, Bibiána Odváhová, Marta Rašovcová | | Hlasovali za (menovite): | 5 poslancov – Ing. Michal Ballay, Pavol Ballay, prof. Dr. Ing. Martin Decký, Ján Hrazdíra, Ing. Jozef Vršanský | | proti (menovite): | 0 poslancov | | zdržali sa (menovite): | 1 poslanec – Štefan Hôrečný | |  |

**K bodu 6:**

**Rozpočet r. 2016 – 2. zmena**

*P. Rudolfa Sládková, ekonómka obce*, informovala prítomných o 2. zmene v rozpočte na rok 2016. Oproti schválenému rozpočtu a jeho 1. zmene došlo v príjmoch k zníženiu o 88,84 €, t. j. príjmy celkom vo výške 1 117 862,43 € a vo výdavkoch zníženie vo výške 7 670,48 €, t. j. výdavky celkom vo výške 588 593,11 €. Spolu s výdavkami ZŠ s MŠ P. V. Rovnianka vo výške 526 989 €, výdavky predstavujú čiastku celkom 1 115 582,11 €.

K 2. zmene rozpočtu obce Dolný Hričov na rok 2016 poslanci nemali žiadne pozmeňujúce a doplňujúce návrhy a pripomienky.

**Uznesenie č. 24/2016**

Obecné zastupiteľstvo v Dolnom Hričove

*schvaľuje:*

Rozpočet r. 2016 – 2. zmenu.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 6 poslancov – Ing. Michal Ballay, Pavol Ballay, prof. Dr. Ing. Martin Decký, Ján Hrazdíra, Štefan Hôrečný, Ing. Jozef Vršanský | | Ospravedlnení poslanci (menovite): | 3 poslanci - Marián Medzihorský, Bibiána Odváhová, Marta Rašovcová | | Hlasovali za (menovite): | 6 poslancov – Ing. Michal Ballay, Pavol Ballay, prof. Dr. Ing. Martin Decký, Ján Hrazdíra, Štefan Hôrečný, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  |

**K bodu 7:**

**Zriadenie vecného bremena na vodovod**

Zriadenie vecného bremena na predĺženie vodovodu vybudovaného spoločnosťou GHS LINE, s.r.o., Kragujevská č. 398, 010 01 Žilina na parc. č. KN-C 1054/1 (ul. Mládeže-MK), parc. č. KN-C 941(ostatná plocha), KN-C 942 (vodná plocha), KN-C 944 - list vlastníctva č. 1 (ostatná plocha vo vlastníctve obce Dolný Hričov) a KN-C 947/3 - list vlastníctva č. 1 (ostatná plocha vo vlastníctve obce Dolný Hričov) v prospech SEVAK, a.s., Bôrická cesta 1069, 010 01 Žilina.

Ing. Peter Zelník, starosta obce, informoval o možnosti rozšíriť verejný vodovod. V budúcnosti je na uvedených parcelách predpoklad výstavby ďalších rodinných domov, resp. bungalovov.

Prof. Dr. Ing. Martin Decký sa vyjadril, že stavebná komisia obecného zastupiteľstva neschvaľuje zriadenie vecného bremena. V prvom rade odporúča uzatvoriť zmluvu o budúcej zmluve a až následne zriadenie vecného bremena.

**Uznesenie č. 25/2016**

Obecné zastupiteľstvo v Dolnom Hričove

*neschvaľuje:*

Zriadenie vecného bremena na predĺženie vodovodu vybudovaného spoločnosťou GHS LINE, s.r.o., Kragujevská č. 398, 010 01 Žilina na parc. č. KN-C 1054/1 (ul. Mládeže-MK), parc. č. KN-C 941(ostatná plocha), KN-C 942 (vodná plocha), KN-C 944 - list vlastníctva č. 1 (ostatná plocha vo vlastníctve obce Dolný Hričov) a KN-C 947/3 - list vlastníctva č. 1 (ostatná plocha vo vlastníctve obce Dolný Hričov) v prospech SEVAK, a.s., Bôrická cesta 1069, 010 01 Žilina.

|  |  |
| --- | --- |
| Prítomní poslanci (menovite): | 6 poslancov – Ing. Michal Ballay, Pavol Ballay, prof. Dr. Ing. Martin Decký, Ján Hrazdíra, Štefan Hôrečný, Ing. Jozef Vršanský |
| Ospravedlnení poslanci (menovite): | 3 poslanci - Marián Medzihorský, Bibiána Odváhová, Marta Rašovcová |
| Hlasovali za (menovite): | 0 poslancov |
| proti (menovite): | 2 poslanci – Ing. Michal Ballay, prof. Dr. Ing. Martin Decký |
| zdržali sa (menovite): | 4 poslanci – Pavol Ballay, Ján Hrazdíra, Štefan Hôrečný, Ing. Jozef Vršanský |

**K bodu 8:**

**Správa o kontrolnej činnosti hlavného kontrolóra za rok 2015**

*P. Mária Rapánová, hlavný kontrolór obce*, predložila obecnému zastupiteľstvu obce Dolný Hričov správu o kontrolnej činnosti hlavného kontrolóra obce za rok 2015 – ŠK Dolný Hričov. Zameranie kontrolnej činnosti bolo uložené na podnet p. Mariána Medzihorského.

**Uznesenie č. 26/2016**

Obecné zastupiteľstvo v Dolnom Hričove

*berie na vedomie*

Správu o kontrolnej činnosti hlavného kontrolóra obce Dolný Hričov za rok 2015.

**K bodu 9:**

**Žiadosť o povolenie na výstavbu bytového dom pre p. Ivana Chladného s manželkou**

*P. Ivan Chladný a p. Mária Chladná* podali na Obecný úrad v Dolnom Hričove dňa 15. 03. 2016 žiadosť o povolenie na výstavbu bytového domu. V žiadosti uviedli, že sú bezpodielovými spoluvlastníkmi v podiele 1/1 na parc. KN-C č. 632/1, druh pozemku – orná pôda, o výmere 827 m2 a parc. KN-C č. 632/4, druh pozemku – zastavané plochy a nádvoria, o výmere 80 m2, v k. ú. Dolný Hričov, zapísané na liste vlastníctva č. 1155. Majitelia majú záujem predať uvedené pozemky tretej osobe, ktorá by ich odkúpila s cieľom výstavby bytového domu, a to s dvanástimi bytovými jednotkami so štyrmi nadzemnými podlažiami, pričom štvrté nadzemné podlažie by bolo plnohodnotné, nie s podkrovnými bytmi. V žiadosti tiež uviedli, že k výstavbe bytového domu je potrebné povolenie obce Dolný Hričov.

K žiadosti o povolenie na výstavbu bytového domu pre p. Ivana Chladného s manželkou sa poslanci vyjadrili nasledovne:

*P. Štefan Hôrečný* zdôraznil, že v danej lokalite je to už v súčasnosti prehustené bytovými domami, nie je tam dostatok parkovacích miest, parkuje sa na uliciach.

*Prof. Dr. Ing. Martin Decký* informoval, že výstavba štvorpodlažného bytového domu v danej lokalite nie je v súlade s územným plánom.

*Ing. Jozef Vršanský* vyslovil nespokojnosť s tým, že na predchádzajúcom obecnom zastupiteľstve v Dolnom Hričove, obecné zastupiteľstvo odsúhlasilo výstavbu bytového domu a p. Ivanovi Chladnému s manž. už obecné zastupiteľstvo výstavbu nemá záujem odsúhlasiť. Na otázku *prof. Dr. Ing. Martina Deckého* komu sa odsúhlasila výstavba bytového domu, odpovedal *Ing. Jozef Vršanský*, že si nepamätá.

Ďalej *prof. Dr. Ing. Martin Decký* podotkol, že na predchádzajúcom obecnom zastupiteľstve v Dolnom Hričove sa neschvaľovala výstavba bytového domu a pripomenul, že výstavbu bytového domu podporil, ale zároveň upozornil, že predajom pozemkov sa môžeme zaoberať až po vypracovaní znaleckého posudku na pozemok. Poslanci na predchádzajúcom obecnom zastupiteľstve uznesením č. 10/2016 brali na vedomie žiadosť p. Krkošku a p. Šutaru o odkúpenie parc. č. 637/5 o výmere 1 673 m2 v katastrálnom území Dolný Hričov za účelom výstavby bytového domu.

*Ing. Jozef Vršanský* žiadal, aby v odpovedi p. Ivanovi Chladnému s manželkou bolo odborné stanovisko p. Ing. arch. Vladimíra Barčiaka, s čím *prof. Dr. Ing. Martin Decký* nesúhlasil a považoval ho za zbytočné. Bytová výstavba v tejto lokalite nie je v súlade s platným územným plánom.

Poslanci po vzájomnej diskusii navrhli žiadosť p. Ivana Chladného s manželkou o povolenie na výstavbu bytového domu zobrať na vedomie.

**Uznesenie č. 27/2016**

Obecné zastupiteľstvo v Dolnom Hričove

*berie na vedomie*

Žiadosť o povolenie na výstavbu bytového domu pre p. Ivana Chladného s manželkou.

**K bodu 10:**

**Schválenie vypracovania tepelno - technického auditu budovy ZŠ s MŠ**

Slovenská inovačná a energetická agentúra ako sprostredkovateľský orgán pre Operačný program Kvalita životného prostredia (ďalej len „OP KŽP) dňa 7.3.2016 vydala Usmernenie č. 1 k 6. výzve na predkladanie žiadostí o nenávratný finančný príspevok zameranej na Zníženie energetickej náročnosti verejných budov (ďalej len „usmernenie“). Cieľom usmernenia je zabezpečenie optimalizácie výzvy vo vzťahu k podmienke poskytnutia príspevku, že výdavky projektu sú oprávnené a nárokovaná výška výdavkov je oprávnená na financovanie z OP KŽP.

Týmto usmernením sprostredkovateľský orgán pre „OP KŽP“ V súlade s ustanovením

§ 17 ods. 6 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov mení výzvu spôsobom, ktorým nedochádza k podstatnej zmene podmienok poskytnutia príspevku. Usmernenie a zmeny z neho vyplývajúce sú účinné odo dňa zverejnenia, t.j. od 7.3.2016.

Zmeny vykonané týmto usmernením sa vzťahujú na všetky predložené ŽoNFP, o ktorých nebolo ku dňu zverejnenia tohto usmernenia rozhodnuté vydaním rozhodnutia o ŽoNFP, ako aj na všetky ŽoNFP predložené po zverejnení tohto usmernenia.

**Uznesenie č. 28/2016**

Obecné zastupiteľstvo v Dolnom Hričove

*schvaľuje:*

* Vypracovanie tepelno - technického auditu a projektovú dokumentáciu k projektu „Zníženie spotreby energie pri prevádzke verejných budov“ pre budovu MŠ, ŠD a ŠJ pri ZŠ s MŠ P. V. Rovnianka v Dolnom Hričove, parc. č. 635/2 v k. ú. Dolný Hričov.
* Poveruje starostu obce zabezpečiť verejné obstarávanie formou prieskumu trhu v zmysle § 9 ods. (9) zákona č. 25/2006 Z. z. o verejnom obstarávaní a o zmene a doplnení niektorých zákonov.

|  |  |
| --- | --- |
| Prítomní poslanci (menovite): | 5 poslancov – Ing. Michal Ballay, prof. Dr. Ing. Martin Decký, Ján Hrazdíra, Štefan Hôrečný, Ing. Jozef Vršanský |
| Ospravedlnení poslanci (menovite): | 4 poslanci – Pavol Ballay, Marián Medzihorský, Bibiána Odváhová, Marta Rašovcová |
| Hlasovali za (menovite): | 5 poslancov – Ing. Michal Ballay, prof. Dr. Ing. Martin Decký, Ján Hrazdíra, Štefan Hôrečný, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 11**

**Žiadosť o zjazd z cesty I/61 na parc. č. 1052/225 pre p. Stanislava Matúška**

*P. Stanislav Matúšek* podal dňa 08. 02. 2016 na Obecný úrad v Dolnom Hričove žiadosť o zjazd z cesty I/61 v obci Dolný Hričov. V žiadosti tiež uviedol, že žiada obecné zastupiteľstvo v Dolnom Hričove o povolenie zjazdu z cesty I/61 cez parc. č. 1052/225 na parc. č. 957 z dôvodu stavby nehnuteľnosti.

**Uznesenie č. 29/2016**

Obecné zastupiteľstvo v Dolnom Hričove

*berie na vedomie:*

Žiadosť o zjazd z cesty I/61 na parc. č. 1052/225 pre p. Stanislava Matúška.

**K bodu 12:**

**Rozpočtový náklad na zmenu príjmu analógových a digitálnych programových služieb – Ing. Peter Babic**

Rozpočtový náklad na zmenu príjmu analógových a digitálnych programových služieb prišiel na obecné zastupiteľstvo predniesť *Ing. Peter Babic, prevádzkovateľ káblovej televízie*.

1. Rozpočtový náklad na zmenu príjmu digitálnych programových služieb z DVB-T do DVB-C:

Dňa 01. 03. 2016 došlo zo strany satelitného operátora k vypnutiu programových služieb Doma a Dajto vo formáte MPEG2. Satelitný operátor plánuje postupné vypínanie SD programov do konca roka 2016. Najlacnejšia alternatíva je prechod na digitálny terestriálny štandard DVB-T. Uvedené zariadenie okrem programov Doma a Dajto nahradí aj ďalších 7 programových služieb, ktoré satelitný operátor plánuje do konca roka 2016 vypnúť, a to programy Markíza, JOJ, JOJ Plus, TA3, WAU, LUX a TV8. K programom tiež pribudne nová programová služby TV Senzi. Uvedené programové služby budú opäť dostupné v digitálnej norme DVB-C pre všetkých účastníkov KDS. Rozpočtový náklad na zmenu príjmu digitálnych programových služieb z DVB-T do DVB-C predstavuje sumu vo výške 550,- €. Celkovo sa vyrieši príjem 10 programových služieb v digitálnom štandarde DVB-C.

2. Rozpočtový náklad na zmenu príjmu analógových programových služieb z DVB-T do PAL:

Dňa 01. 03. 2016 došlo zo strany satelitného operátora k vypnutiu programových služieb Doma a Dajto vo formáte MPEG2. Satelitný operátor plánuje postupné vypínanie SD programov do konca roka 2016. Najlacnejšia alternatíva je prechod na digitálny terestriálny štandard DVB-T. Táto technológia umožňuje prevod ôsmich programových služieb vysielaných v DVB-T do PAL. Uvedené programové služby budú opäť dostupné v analógovej forme PAL pre všetkých účastníkov KDS.

Rozpočtový náklad na zmenu príjmu analógových programových služieb z DVB-T do PAL predstavuje sumu vo výške 1 790,- €. Uvedené zariadenia bude potrebné inštalovať, keď dôjde k vypnutiu SD vysielania zo strany satelitného operátora. Programové služby Doma, Dajto a JOJ Plus sú už v súčasnosti prijímané z DVB-T multiplexu. Celkovo sa vyrieši príjem 8 programových služieb v analógovom štandarde PAL.

*Ing. Peter Babic, prevádzkovateľ káblovej televízie*, uviedol, že v súčasnosti je 168 užívateľov káblovej televízie.

*Ing. Peter Zelník, starosta obce*, informoval poslancov a prítomných hostí o výdavkoch, ktoré od roku 2011 boli investované do káblovej televízie, a to spoločnosti PROGRES-TS, s. r. o. boli uhradené od roku 2011 do konca roku 2013 faktúry celkom vo výške 15 081,06 €. Ďalej náklady spojené zo zrušením prevádzky spoločnosti PROGRES-TS, s. r. o. predstavovali sumu vo výške 394,25 €. Ďalšie náklady v roku 2014 a v roku 2015 (rekonštrukcia a digitalizácia hlavnej stanice, inštalácia technológie KDS, oprava poškodeného kábla, prerobenie elektrickej prípojky) predstavovali sumu vo výške 10 398,20 € a právne zastupovanie vo veci ukončenia prevádzky spoločnosti PROGRES-TS, s. r. o. bolo celkom vo výške 300,- €. Náklady na prevádzku KDS od roku 2011 až po súčasnosť sú celkom vo výške 26 173,51 €.

Po vysvetlení nákladov na zmenu príjmu digitálnych a analógových programových služieb a po prezentácii nákladov na prevádzku KDS sa k bodu programu vyjadrili aj poslanci obecného zastupiteľstva a hostia.

*Prof. Dr. Ing. Martin Decký* sa vyjadril, že so súčasnou prevádzkou káblovej televízie je spokojný.

*P. Štefan Hôrečný* uviedol, že suma 550,- € za vyriešenie 10 programových služieb nie je vysoká suma.

*Ing. Peter Zelník, starosta obce*, sa vyjadril, že vzhľadom k počtu užívateľov káblovej televízie a neustálymi výdavkami obce spojenými s prevádzkou káblovej televízie, by sa malo uvažovať aj nad jej predajom, napr. prevádzkovateľovi káblovej televízie, Ing. Petrovi Babicovi.

**Uznesenie č. 30/2016**

Obecné zastupiteľstvo v Dolnom Hričove

*neschvaľuje:*

Rozpočtový náklad na zmenu príjmu analógových a digitálnych programových služieb – Ing. Peter Babic.

|  |  |
| --- | --- |
| Prítomní poslanci (menovite): | 5 poslancov – Ing. Michal Ballay, prof. Dr. Ing. Martin Decký, Ján Hrazdíra, Štefan Hôrečný, Ing. Jozef Vršanský |
| Ospravedlnení poslanci (menovite): | 4 poslanci – Pavol Ballay, Marián Medzihorský, Bibiána Odváhová, Marta Rašovcová |
| Hlasovali za (menovite): | 4 poslanci – Ing. Michal Ballay, prof. Dr. Ing. Martin Decký, Štefan Hôrečný, Ing. Jozef Vršanský |
| proti (menovite): | 0 poslancov |
| zdržali sa (menovite): | 1 poslanec – Ján Hrazdíra |

**K bodu 13:**

**Informácie starostu obce:**

**Informácia o ohlásení stavebných úprav na cestách I. triedy v ZA a TN kraji, rozhodnutie o usporiadaní cestnej siete** – *Ing. Peter Zelník* informoval o liste číslo OU-ZA-OCDPK-2016/011178/2/BIL od Okresného úradu Žilina vo veci „I/10, I/61, I/60 a I/18 ČR/SR Makov – Trusalová, zvyšovanie bezpečnosti na cestách I. tried v ZA a TN kraji“ – ohlásenie stavebných úprav – zosúladenie značenia križovatiek s platnou právnou úpravou, prvky pasívnej bezpečnosti (tlmiče nárazu, zvodidlá), opatrenia na zvýšenie bezpečnosti v obci (spomalenie dopravy na vjazde do obce, priechody pre chodcov), bezpečnejšie vedenie dopravy v mieste zmeny smerového vedenie cesty (prvky na zvýraznenie smerového vedenia cesty), prvky na oddelenie protismernej premávky, opatrenia na mostoch (informačné panely s ukazovateľom teploty...).

**Informácia o pracovnej porade spoločného STÚ** – *Ing. Peter Zelník* informoval o pracovnej porade Spoločného stavebného úradu regiónu Bytčiansko, kde sa dňa 01. 03. 2016 o 10,00 hod. na Mestskom úrade v Bytči zúčastnili všetci štatutárni zástupcovia Spoločného stavebného úradu regiónu Bytčiansko a to v súvislosti s úmrtím zamestnanca Spoločného stavebného úradu p. Rudolfa Glucha, aby sa dohodli na jeho nástupcovi alebo nástupkyni. Po jednotlivých návrhoch starostovia odsúhlasili ako nástupkyňu p. Ing. Beátu Mintálovú, zamestnankyňu stavebného úradu na Mestskom úrade v Žiline.

**Vyjadrenie predsedu stavebnej komisie k bytovej výstavbe na parc. č. 637/5, znalecký posudok** –

ÚPN obce Dolný Hričov (Ing. arch. Vladimír Barčiak) – o ÚPN obce Dolný Hričov prišiel na obecné zastupiteľstvo informovať *p. Ing. arch. Vladimír Barčiak*, ktorý poslancom ponúkol niekoľko možností ako postupovať pri riešení ÚPN obce. Nakoniec poslanci po vzájomnej diskusii navrhli podporiť možnosť p. Ing. arch. Vladimíra Barčiaka, a to vypracovať nový ÚPN obce Dolný Hričov a to samostatne pre obec Dolný Hričov a miestnu časť Peklina.

**Uznesenie č. 31/2016**

Obecné zastupiteľstvo v Dolnom Hričove

*schvaľuje:*

Vypracovanie nového ÚPN obce Dolný Hričov pre obec Dolný Hričov a samostatne pre miestnu časť Peklina.

|  |  |
| --- | --- |
| Prítomní poslanci (menovite): | 6 poslancov – Ing. Michal Ballay, prof. Dr. Ing. Martin Decký, Ján Hrazdíra, Štefan Hôrečný, Bibiána Odváhová, Ing. Jozef Vršanský |
| Ospravedlnení poslanci (menovite): | 3 poslanci – Pavol Ballay, Marián Medzihorský, Marta Rašovcová |
| Hlasovali za (menovite): | 6 poslancov – Ing. Michal Ballay, prof. Dr. Ing. Martin Decký, Ján Hrazdíra, Štefan Hôrečný, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**Zvolanie verejného zhromaždenia občanov –** žiadosť o zvolanie verejného zhromaždenia občanov podala na Obecný úrad v Dolnom Hričove poslankyňa obecného zastupiteľstva v Dolnom Hričove, *p. Bibiána Odváhová*, ktorá žiadala o zvolanie verejného zhromaždenia obyvateľov obce Dolný Hričov v Kultúrnom dome v Dolnom Hričove v čo najkratšom čase. Svoju žiadosť odôvodnila tým, že zvolať verejné zhromaždenie občanov ukladá nie len zákon o obecnom zriadení, ale je to tiež súčasť volebného programu všetkých poslancov.

*Ing. Peter Zelník* súhlasil s *p. Bibiánou Odváhovou* so zvolaním verejného zhromaždenia občanov v obci Dolný Hričov, v miestnej časti Peklina sa už uskutočnilo dňa 30. 12. 2015. Na zhromaždenie by chcel taktiež pozvať predstaviteľov NDS a ŽSR, na ktorých obyvatelia obce majú mnoho otázok.

Po vzájomnej diskusii sa poslanci obecného zastupiteľstva dohodli poveriť *starostu obce, Ing. Petra Zelníka*, aby po dohode s predstaviteľmi NDS a ŽSR, určil termín, ktorý by im vyhovoval a oboznámil s termínom poslancov obecného zastupiteľstva.

**Uznesenie č. 32/2016**

Obecné zastupiteľstvo v Dolnom Hričove

*poveruje:*

Ing. Petra Zelníka, starostu obce, aby po dohode s NDS a ŽSR určil termín verejného zhromaždenia obyvateľov obce Dolný Hričov v Kultúrnom dome v Dolnom Hričove, a aby dal na vedomie termín zhromaždenia poslancom obecného zastupiteľstva v Dolnom Hričove.

**Nájomné zmluvy Fitcentrum, Cukráreň –** poslanci po diskusii navrhli *Ing. Petrovi Zelníkovi, starostovi obce*, aby si dohodol stretnutie s *p. Darinou Čanigovou*, ktorá má v prevádzke Fitcentrum a s *p. Máriou Cabajovou*, ktorá má v prevádzke Cukráreň.

**Uznesenie č. 33/2016**

Obecné zastupiteľstvo v Dolnom Hričove

*berie na vedomie:*

Nájomnú zmluvu uzatvorenú medzi Obcou Dolný Hričov a p. Darinou Čanigovou (Fitcentrum) a nájomnú zmluvu uzatvorenú medzi Obcou Dolný Hričov a p. Máriou Cabajovou (Cukráreň).

**Výročná schôdza** – *Ing. Peter Zelník* informoval poslancov a prítomných hostí, že športová komisia obecného zastupiteľstva obce Dolný Hričov pozýva všetkých priaznivcov športu v obci na výročnú schôdzu, ktorá sa uskutoční dňa 02. 04. 2016 o 18,00 hod. v klubovni Športového areálu v Dolnom Hričove.

**Výrub a orez drevín** – pri ZŠ s MŠ P. V. Rovnianka na parc. č. 635/2 v k. ú. Dolný Hričov bol na základe rozhodnutia č. j. OcÚ-406/2016 vykonaný orez drevín trs javor v počte 21 ks.

**K bodu 14:**

**Informácie zástupcu starostu, hlavného kotrolóra, poslancov a predsedov komisií**

*P. Bibiána Odváhová* informovala poslancov a hostí o kultúrnych podujatiach, ktoré sa uskutočnia v mesiaci máj – Stavanie májov, Deň matiek, Majáles, v mesiaci jún – Deň detí a Deň otcov a v mesiaci júl – Dolnohričovské majstrovstvá vo varení fazuľovice. Varenie fazuľovice bude na ihrisku v Športovom areáli v Dolnom Hričove, na varenie budú pozvané aj okolité obce, počas podujatia budú pre deti zabezpečené rôzne zábavné atrakcie, pripravené budú taktiež aj hudobné vystúpenia – Jadranka, Peter Stašák. Podujatie sa začne slávnostným pokrstením varechy starostu obce. Toto kultúrne podujatie by malo byť financované formou sponzorstva.

*P. Štefan Hôrečný* – modernizácia železničnej trate sa úspešne začala, je potrebné vyriešiť, aký bude prístup ku železničnej trati. Ďalej upozornil na budovu Dom služieb, ktorá v súčasnosti chátra. *Ing. Peter Zelník, starosta obce*, uviedol, že 31. 03. 2016 sa uskutoční kontrolný deň ŽSR – TEPS v Považskej Bystrici, kde sa všetci môžu prísť informovať o všetkých otázkach týkajúcich sa výstavby železnice v obci Dolný Hričov a v prípade sťažností vzniesť pripomienky.

**K bodu 15:**

**Diskusia:**

* *p. Jozef Hruška* – Domino chátra, malo by sa uvažovať o jeho predaji alebo o tom ako by ho obec mohla využiť,
* *p. Juraj Dobroň* – došlo k nepovolenej ťažbe dreva, na základe ktorej bude musieť Pozemkové spoločenstvo – „Bývalí urbárnici obce Dolný Hričov“ postupovať podľa zákona o lesoch. Keďže už v súčasnosti prebieha modernizácia železničnej trate, ktorej účelom je zvýšenie rýchlosti na 160 km/hod. a ich rodinný dom je situovaný vedľa železničnej trate, ako uviedol na predchádzajúcom verejnom zasadnutí obecného zastupiteľstva v Dolnom Hričove, ktoré sa konalo 03. 02. 2016 na Obecnom úrade v Dolnom Hričove, informoval sa, či sa bude budovať proti hluková zábrana pri ich dome na pozemkoch, ktoré vlastní spoločnosť Zväz pre skladovanie zásob, a. s..
* *P. Juraj Dobroň* slovne napadol *prof. Dr. Ing. Martina Deckého* a urazil ho.
* *p. Zuzana Sobolová* – upozornila na neustály hluk lietadiel, ktoré preletujú ponad obec Dolný Hričov, či je obec informovaná o preletoch lietadiel. Pochválila pracovníkov Miestnej prevádzky prác a služieb, ako sa snažia pri upratovaní chodníkov v obci, no nánosy prachu z nákladných áut, ktorých počet sa zvýšil, keďže cez obec začali prechádzať aj nákladné autá z obce Ovčiarsko, sa nedajú už zvládať. V celej obci je prach a pojazdné auto, ktoré by malo v obci zametať a umývať cestu, sa skôr len prechádza a cesta zostáva rovnaká. Navrhla, aby sa cesta vystriekala pomocou nového hasičského motorového vozidla, na čo Ing. Peter Zelník reagoval a vyslovil nesúhlas, pretože hasičské auto nie je na to určené. Ing. Peter Zelník tiež uviedol, že sa v súčasnosti snaží pre obec zabezpečiť stroj na čistenie chodníkov.

**Uznesenie č. 34/2016**

Obecné zastupiteľstvo v Dolnom Hričove

*berie na vedomie:*

Príspevky obyvateľov obce Dolný Hričov.

**K bodu 16:**

**Návrh a schválenie uznesenia**

***Starosta obce, Ing. Peter Zelník,* požiadal zapisovateľku, *Ing. Simonu Smolkovú*,**

**o prednesenie návrhu uznesení k jednotlivým bodom programu. Za každým uznesením poslanci OZ hlasovali, hlasovanie je súčasťou zápisnice.**

**Uznesenie č. 35/2016**

Obecné zastupiteľstvo v Dolnom Hričove

*schvaľuje:*

Návrh uznesení z rokovania obecného zastupiteľstva č. 19 – 35/2016 zo dňa 29. 03. 2016.

|  |  |
| --- | --- |
| Prítomní poslanci (menovite): | 6 poslancov – Ing. Michal Ballay, prof. Dr. Ing. Martin Decký, Ján Hrazdíra, Štefan Hôrečný, Bibiána Odváhová, Ing. Jozef Vršanský |
| Ospravedlnení poslanci (menovite): | 3 poslanci – Pavol Ballay, Marián Medzihorský, Marta Rašovcová |
| Hlasovali za (menovite): | 5 poslancov – Ing. Michal Ballay, Ján Hrazdíra, Štefan Hôrečný, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 1 poslanec – prof. Dr. Ing. Martin Decký |

**K bodu 17:**

**Záver**

*Ing. Peter Zelník, starosta obce*, sa na záver rokovania obecného zastupiteľstva poďakoval prítomným za účasť a ukončil zasadnutie obecného zastupiteľstva.

|  |  |  |  |
| --- | --- | --- | --- |
| **Zapisovateľka:** | Ing. Simona Smolková | ......................................... |  |
| **Overovatelia:** | Ing. Michal Ballay | ......................................... |  |
|  |  |  |  |
|  | Štefan Hôrečný | ......................................... |  |

Ing. Peter Zelník

starosta obce Dolný Hričov

V Dolnom Hričove dňa 07. 04. 2016